एक राज्यपाल के लिए सर्किट हाउस में 15 रूम 7 दिन बुक
हल्दीघाटी में राज्यपाल : नया इतिहास लिखने का समय गया है
राज्यपालकल्याणसिंहके लिए उदयपुर सर्किट हाउस सात दिन तक अस्थायी राजभवन की तरह रहा। इस दौरान सर्किट हाउस के 27 में से 15 कमरे अकेले राज्यपाल और उनके स्टाफ के लिए बुक रहे। शनिवार को यहां से रवानगी लेते वक्त राज्यपाल सिंह ने अपनी जेब से 3782 रुपए सूइट रूम में ठहरने का बिल चुकाया। राज्यपाल तो अपना हिसाब कर गए, लेकिन उनकी टीम में साथ रहे एसीडी, एसडीओ, पीएसओ, एस्कॉर्ट सहित पूरे लवाजमे में से किसी ने भी अपना बिल नहीं चुकाया। राज्यपाल 20 दिसम्बर को उदयपुर आए थे और अपने 7 दिवसीय दौरे के बाद शनिवार दोपहर को लौट गए, लेकिन अभी भी सर्किट हाउस में उनके लिए सूइट रूम रिजर्व है। सर्किट हाउस प्रबंधन के अनुसार यह नियम है कि गवर्नर जब तक दौरा पूरा करके अपने विमान से वापस जयपुर राजभवन नहीं पहुंच जाते, यह सूइट उनके नाम ही बुक रहेगा।
{मिस-बिहेव की शिकायत का नोटिस
-मिसबिहेव की शिकायत का नोटिस: एक आईएएस अफसर ऐसे थे, जिन्हें यहां रूम नहीं मिला तो उन्होंने अपनी पावर का इस्तेमाल करते हुए सर्किट हाउस प्रबंधन को नोटिस जारी करवा दिया। जिसमें प्रबंधन पर मिस बिहेव करने की शिकायत की गई।
{हाईकोर्ट का जज बताकर धमकाया था
सालभरपहले एक रुआबदार व्यक्ति आए। उन्होंने कहा कि मैं हाईकोर्ट का जज हूं। रूम दो। आईडी मांगी गई तो धमकाकर बोला, तुम्हारी सीएम से शिकायत करूंगा। लेकिन आईडी नहीं दिखाई तो सर्किट हाउस प्रबंधन भी अड़े रहे और कमरा नहीं दिया।
{ज्यादा किराया लेने के आरोप में जज के पीएस ने ठोका था मुकदमा
सालभरपहले हाईकोर्ट के एक जज के पर्सनल सेक्रेट्री सर्किट हाउस में कई दिन तक ठहरे थे। उनका कुल बिल 1500 रुपए हुआ, तो उन्हें ये बिल ज्यादा लगा और 400 रुपए देने लगे। मामला उपभोक्ता मंच में ठोक दिया। आज तक आए दिन सर्किट हाउस प्रबंधन कोर्ट के चक्कर काट रहा है।
{सुइटरूम नहीं मिला तो आरटीआई लगाकर मांगा जबाव
3साल पहलेरिटायर्ड एक आईएएस अफसर ने यहां सुइट रूम मेंं रुकने की डिमांड की थी। तो उन्हें कहा गया कि सुइट रूम में पहले से एक वीवीआईपी ठहरे हुए हैं। इस पर रिटायर्ड अफसर नाराज हुए और सूचना के अधिकार से ये पता लगाया कि उस दौरान कौन वीवीआईपी ठहरे थे।
वेटर से कुक तक को दी 500-500 रुपए टिप
राज्यपालनेसर्किट हाउस से विदा लेते वक्त वेटर से लेकर कुक तक को 500-500 रुपए की टिप और शाबासी दी। ये पहली बार है जब यहां ठहरे किसी वीवीआईपी ने सर्किट हाउस के कर्मचारियों को सर्विस के लिए ऐसी टिप दी है। उदयपुर घूमने के लिए सर्किट हाउस में 31 दिसम्बर तक के लिए कई वीवीआईपीज की बुकिंग और कई वेटिंग में हैं।
राज्यपाल नेशनिवार को खमनोर में हल्दीघाटी का दौरा करने के बाद कहा : अब नया इतिहास लिखने का समय गया है। हम इतिहासकारों का आयोग बनाकर नए सिरे से इतिहास बनाएंगे संग्रहालय में इतिहास की जानकारी लेते राज्यपाल कल्याणसिंह।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva